**INFORMOVANÝ SÚHLAS V RÁMCI SYSTÉMU PORADENSTVA A PREVENCIE**

v zmysle ust. § 2 písm. z) zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov

**Ja, dole podpísaný:**

Meno, priezvisko: ....................................................................................................................................... **rodné číslo** .......................................................

týmto dávam/-e **Centru poradenstva a prevencie, so sídlom J.Ťatliaka 2051/8 Dolný Kubín, 02601, IČO: 37976681** dobrovoľný **súhlas na poskytnutie odbornej činnosti** podpornej úrovne v rámci systému poradenstva prevencie.

V ..............................................................................., dňa .......................... ............................................................. **\*** **vlastnoručný podpis plnoletého klienta**

\***pred podpisom si preštudujte informácie o odbornom vyšetrení, odbornej starostlivosti**

**Informácie o odbornom vyšetrení, odbornej starostlivosti**

**Odborné vyšetrenie ( psychologické, špeciálno-pedagogické, sociálno-pedagogické, logopedické)** sa realizuje len s písomným súhlasom plnoletého klienta. Trvá zvyčajne 2 až 4 hodiny podľa charakteru problému. Zahŕňa vyšetrenie schopností, osobnosti, záujmov, vedomostí, zručností, poprípade iných oblastí ovplyvňujúcich sociálny a psychický vývin. Súčasťou je zisťovanie sociálnej histórie klienta, úrovne sociálneho prostredia, úrovne sociálneho správania v rodine, v škole a širšom sociálnom prostredí. Vykonáva sa individuálne alebo skupinovo.

**O výsledku odborného vyšetrenia, možnostiach**  **a priebehu ďalej poskytovanej starostlivosti** je plnoletý klient informovaný v osobnom rozhovore.

V prípade, že sa vypracúva „**Správa z diagnostického vyšetrenia“** **posiela /doručuje plnoletému klientovi** v dvoch exemplároch, ktorý je povinný poskytnúť ju škole, školskému zariadeniu, príp. lekárovi.

**Poskytnutie odbornej starostlivosti** **je možné odmietnuť** **bez akýchkoľvek právnych dôsledkov.** Dôsledkom odmietnutia je, že nie je možné zrealizovať vyšetrenie a navrhnúť cielené riešenie vyskytujúcich sa problémov alebo nemožnosť poskytnúť poradenstvo, napr. o ďalšej profesijnej či študijnej orientácii, zaradenia do určitého typu štúdia a pod. **Výhodou vyšetrenia** je možnosť dôkladne sa zorientovať v štruktúre psychických vlastností a prípadná identifikácia možných nežiadúcich vplyvov, ako aj návrh opatrení na riešenie problému alebo ďalších výchovných či vzdelávacích postupov, či profesijnej, študijnej a kariérovej orientácie.

**V priebehu vyšetrenia sa používajú** diagnostické nástroje, tzv. psychologické, pedagogické alebo špeciálno-pedagogické testy, alebo prístrojové metódy, ktoré vychádzajú z odborných vedeckých princípov platných v psychológii, špeciálnej pedagogike, pedagogike, sociálnej pedagogike, psychodiagnostike, metodológii a psychometrii. Kvantitatívne a kvalitatívne údaje z testov sú súčasťou **osobného spisu dieťaťa** spolu s ostatnými údajmi ( napr. anamnestické údaje, pedagogická charakteristika, záznamy z rozhovorov s klientom, rodičom, interpretácie, poznámky, správa z diagnostického vyšetrenia , závery z konzultácií).

**Osobné údaje sú získavané a spracúvané v rozsahu podľa ust. § 11 ods. 6 písm. a), b) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov:**

* **Centrum poradenstva a prevencie získava a spracúva o plnoletom klientovi nasledujúci rozsah osobných údajov:** meno a priezvisko; dátum a miesto narodenia; adresa trvalého pobytu alebo adresa miesta, kde sa dieťa alebo žiak obvykle zdržiava, ak sa nezdržiava na adrese trvalého pobytu; rodné číslo; štátna príslušnosť; národnosť; informácie o fyzickom zdraví a duševnom zdraví; informácie o mentálnej úrovni vrátane výsledkov pedagogicko-psychologickej a špeciálno-pedagogickej diagnostiky, rozhodnutia týkajúce sa výchovy a starostlivosti, výsledky monitorovania a hodnotenia kvality výchovy a vzdelávania, podobizne a obrazové snímky.

**Ďalšia dokumentácia** v zmysle vyhlášky 339/2023 (o pedagogickej dokumentácii a ďalšej dokumentácii) je najmä: správa z diagnostického vyšetrenia, vyjadrenie na účel poskytnutia podporného opatrenia, písomné vyjadrenie riaditeľa školy alebo riaditeľa školského zariadenia k návrhu podporného opatrenia uvedeného vo vyjadrení.

**Všetky** **údaje spracúvané v rámci poskytovania psychologickej, špeciálno-pedagogickej, sociálno-pedagogickej a inej odbornej starostlivosti sú prísne dôverné**, **zamestnanec je povinný** **zachovávať mlčanlivosť** o skutočnostiach, o ktorých sa dozvedel pri svojej činnosti a to aj po skončení pracovnoprávneho vzťahu v Centrum poradenstva a prevencie podľa ust. § 8 ods. 1 písm. c) zákona č.  552/2003 Z.z. o výkone prác vo verejnom záujme, ust. § 3 zákona č. 199/1994 Z.z. o psychologickej činnosti, ako aj ust. § 11 ods. 7 zákona č. 245/2008 Z. z. o výchove a vzdelávaní (školský zákon) a ust. § 79 zákona č. 18/2018 Z.z. o ochrane osobných údajov a o zmene a doplnení niektorých zákonov.

**S týmito údajmi sa nakladá podľa vyššie uvedených právnych predpisov a bez písomného súhlasu plnoletého klienta nebudú poskytnuté iným osobám.** **Po skartovacej lehote budú skartované a zničené** v súlade s vyhláškou 339/2023 (o pedagogickej dokumentácii a ďalšej dokumentácii).

Psychologická, špeciálno-pedagogická, sociálno-pedagogická a iná **odborná starostlivosť sa v Centre poradenstva a prevencie** **poskytuje** v zmysle ust. § 130 ods. 7 zákona č. 245/2008 Z.z. výchove a vzdelávaní (školský zákon) a o zmene a doplnení niektorých zákonov **bezplatne.**

**Ochrana osobných údajov:**

*Osobné údaje dotknutých osôb sa spracúvajú v súlade s NARIADENÍM EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a so zákonom č. 18/2018 Z. z. o ochrane osobných údajov a o zmene a doplnení niektorých zákonov.*

*Informácie o spracúvaní osobných údajov prevádzkovateľom sú vám plne k dispozícii na webovom sídle* [*www.osobnyudaj.sk/informovanie*](http://www.osobnyudaj.sk/informovanie)*, ako aj vo fyzickej podobe v sídle a na všetkých kontaktných miestach prevádzkovateľa.*

*Právnym základom spracúvania osobných údajov je čl. 6 ods. 1 písm. c) všeobecného nariadenia o ochrane údajov - spracúvanie osobných údajov je nevyhnutné na splnenie zákonných povinností prevádzkovateľa v spojitosti s čl. 6 ods. 1 písm. e) všeobecného nariadenia o ochrane údajov - spracúvanie osobných údajov je nevyhnutné na splnenie úlohy realizovanej vo verejnom záujme alebo pri výkone verejnej moci zverenej  prevádzkovateľovi.*

*Účelom spracúvania osobných údajov je poskytnutie činnosti podpornej úrovne v rámci systému poradenstva prevencie.*

**Súhlas so spracovaním osobných údajov**

v zmysle čl. 6 ods. 1 písm. a) Nariadenia EP a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov, ďalej len „Nariadenie GDPR“)

**Ja, dole podpísaný:**

Meno, priezvisko: ....................................................................................................................................... **rodné číslo** .......................................................

týmto dávam/-e Prevádzkovateľovi: **Centrum poradenstva a prevencie, so sídlom J.Ťatliaka 2051/8 Dolný Kubín, 02601, IČO: 37976681** (ďalej len: „Prevádzkovateľ“) dobrovoľný **súhlas na evidovanie a spracúvanie poskytnutých osobných údajov** za účelom poskytovania starostlivosti mojej osobe.

|  |  |  |
| --- | --- | --- |
| **Súhlasím**  | **nesúhlasím \*** | **s informovaním iných odborníkov ,** s ktorými CPP spolupracuje v prípade potreby konzultácie, telefonickej konzultácie ohľadom starostlivosti, ďalšieho postupu (napr. pediater, pedopsychiater, neurológ, odborný/pedagogický zamestnanec školy a pod.).  |
| **Súhlasím** | **nesúhlasím \*** | **so spracovaním údajov zo zdravotnej dokumentácie** (výpis, príp. vytvorenie kópií) a ich použitie pre potreby poskytovania starostlivosti mojej osobe v CPP Dolný Kubín |

\*nehodiace sa prečiarknite

**Doba trvania súhlasu:** Predmetný súhlas so spracúvaním osobných údajov sa udeľuje po dobu poskytovania psychologickej, špeciálno-pedagogickej, sociálno-pedagogickej a inej odbornej starostlivosti. Dovtedy majú zákonní zástupcovia možnosť akýkoľvek bod súhlasu písomne a/alebo elektronicky odvolať. Po skončení predmetnej doby bude súhlas so spracúvaním osobných údajov uchovaný u Prevádzkovateľa po dobu stanovenú v registratúrnom pláne/poriadku.

**Povinné informovanie:**

Spracúvanie osobných údajov sa riadi Nariadením GDPR, resp. zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len: „Zákon“).

Som si vedomý svojich práv, ktoré sú uvedené čl. 12 až čl. 23 Nariadenia GDPR, ktoré upravujú, resp. konkretizujú povinnosti prevádzkovateľa pri uplatňovaní práv dotknutých osôb.

**Prehlásenie prevádzkovateľa:**

Prevádzkovateľ prehlasuje, že zaistením ochrany práv dotknutých osôb poveril **externým výkonom Zodpovednej osoby (DPO/ZO) spoločnosť osobnyudaj.sk, s.r.o.**, ktorá na webovej stránke Prevádzkovateľa zverejnila všetky povinné informácie nachádzajúce sa v Nariadení GDPR a zákone o ochrane osobných údajov a zaviedla transparentný systém zaznamenávania bezpečnostných incidentov a akýchkoľvek otázok zo strany dotknutej osoby, ako aj iných osôb.

Jednotlivé informácie sa môže dotknutá osoba dozvedieť priamo na stránke externej zodpovednej osoby: **www.informovanie.osobnyudaj.sk** alebo **www.osobnyudaj.sk/informovanie**. V prípade, že dotknutá osoba sa nevie s informáciami oboznámiť prostredníctvom internetu, je povinné informovanie možné prevziať v papierovej podobe u Prevádzkovateľa.

**Vyhlásenie plnoletého klienta:**

**Plnoletý klient svojim vlastnoručným podpisom vyhlasuje a potvrdzuje, že sa pred podpisom oboznámil so všetkými informáciami uvedenými v tomto dokumente, najmä s právami dotknutej osoby podľa čl. 12 až čl. 23 Nariadenia GDPR. Uvedené informácie sú pre neho zrozumiteľné a ich obsahu porozumel.**

**Dátum:** ........................................... ............................................................. **podpis plnoletého klienta**

**Aké máte práva?**

**Právo odvolať súhlas** - v prípadoch, kedy Vaše osobné údaje spracúvame na základe Vášho súhlasu, máte právo tento súhlas kedykoľvek odvolať. Súhlas môžete odvolať elektronicky, na adrese zodpovednej osoby, písomne, oznámením o odvolaní súhlasu alebo osobne v sídle našej spoločnosti. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o Vás spracúvali.

**Právo na prístup** - máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.

**Právo na opravu** - prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.

**Právo na výmaz (na zabudnutie)** - máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.

**Právo na obmedzenie spracúvania** - za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.

**Právo na prenosnosť údajov** - za určitých okolností máte právo požiadať nás o prenos osobných údajov, ktoré stenám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.

**Právo namietať** - máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.

**Právo podať návrh na začatie konania o ochrane osobných údajov** - ak sa domnievate, že Vaše osobné údaje spracúvane nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky, Hraničná 12, 820 07 Bratislava 27; tel. číslo: +421 /2/ 3231 3214; mail: statny.dozor@pdp.gov.sk, https://dataprotection.gov.sk. V prípade podania návrhu elektronickou formou je potrebné, aby spĺňal náležitosti podľa § 19 ods. 1 zákona č. 71/1967 Zb. o správnom konaní (správny poriadok).